Jiří Bělohlávek
<s>Jiří Bělohlávek (24. veljače 1946. - 31. svibnja 2017.) bio je svjetski poznati češki dirigent i nositelj najvišeg odlikovanja Ujedinjenog Kraljevstva.</s><s>Rođen je u obitelji oca odvjetnika i suca.</s><s>U svome djetinjstvu učio je svirati violončelo zajedno s Milošem Sádlom.</s><s>Srednju glazbenu školu pohađao je na Praškom konzervatoriju, a nakon toga završio je i studij dirigiranja na Akademiji primijenjenih umjetnosti u Pragu.</s><s>Dirigiranje je bio studirao zajedno s poznatim rumunjskim dirigentom Sergijem Celibidachem.</s>

<s>Karijera</s>

<s>Čehoslovačka i Češka 
Na samom početku svoje dirigentske karijere, 1970. godine, osvojio je 1. mjesto na Državnom natjecanju u dirigiranju.</s><s>Tim uspjehom, zaposlio se kao pomoćni dirigent Češke filharmonije na sljedeće dvije godine.</s><s>Od 1972. do 1978. vodio je Brnsku filharmoniju, s kojom je sudjelovao na brojnim smotrama u Austriji, Njemačkoj i SAD-u.</s><s>No, već godinu prije raskida ugovora s orkestrom u Brnu, 1977. preuzima i vodstvo Praškog simfonijskog orkestra, tako da je tijekom sezone 1977./78. vodio dva orkestra.</s>

<s>1990. postaje šef dirigent Češke filharmonije, no 1991. članovi orkestra su, zbog njegovih kontroverznih izvedbi, odlučili pronaći zamjenu.</s><s>Završtkom 1991.</s><s>Bělohláveka  je zamijenio Gerd Albrecht.</s><s>No, umjesto da je čekao istek jednogodišnjeg Albrechtovog ugovora, 1992.</s><s>Bělohlávek odlazi iz orkestra.</s><s>1993. godine Bělohlávek osniva Prašku filharmoniju (češ.</s><s>Pražskou komorní filharmonii).</s><s>Češko ministartvo obrane ponudilo mu je novčana sredstva za zapošljavanje 40-ero mladih glazbenika i osnivanje vlastitog orkestra, kako bi se rasteretio Praški simfonijski orkestar.</s><s>Tako je Bělohlávek odlučio osnovati novi orkestar, no bez dobivenih poticaja, napravivši audiciju za zapošljavanje u prkestru.</s><s>Zbog toga je već sljedeće godine orkestar izgubio potporu ministarstva, a Bělohlávek je orkestar morao uzdržavati vlastitim sredstvima i zaradom od prodanih ulaznica za koncerte.</s>

<s>Svoj prvi javni nastup orkestar je održao početkom 1994. godine.</s><s>Bělohlávek je, kao osnivač orkestra, na mjestu dirigenta i umjetničkog voditelja ravnao orkestrom sve do 2005. godine, a najupamćeniji je ostao po vođenju koncerta na natjecanje The Proms u srpnju 2004.</s><s>Unatoč odlasku, od 2005.</s><s>Jiří Bělohlávek nosi titulu počasnog dirigenta orkestra.</s><s>U sezoni 2003./2004. ravnao je i Slovačkom filharmonijom.</s>

<s>1997. postao je redoviti profesor na Akademiji primijenjenih umjetnosti u Pragu i umjetnički voditelj i dirigent Češkog narodnog kazališta u Pragu tijekom te sezone.</s><s>Stalni je član ocjenjivačkog suda na Praškom proljetnom glazbenom festivalu.</s><s>U prosincu 2010. godine najavljeno je njegovo ponovno imenovnanje šefom dirigentom Češke filharmonije za sezonu 2012./2013. na ugovor u trajanju do četiri godine.</s>

<s>Međunarodna karijera 
Od 1995. do 2000.</s><s>Jiří Bělohlávek je bio gostujući dirigent Simfonijskog orkestra BBC-ija, a u veljači 2005. imenovan je dvanaestim šefom dirigentom tog orkestra potpisavši ugovor na tri godine.</s><s>Tako je i postao prvi dirigent tog orkestra koji je njime ravnao i kao gostujući dirigent i kao šef dirigent.</s><s>U javnosti je ostao zapamćen po odličnom vodstvu orkestra na noćima The Promsa 2006. i 2007., kada je bio prvi dirigent kojemu engleski nije materinski jezik.</s><s>U rujnu 2007., Bělohlávek produžio je ugovor sa Simfonijskim orkestrom BBC-ija do 2012. godine.</s><s>U povijesti The Promsa ostat će upamćen i po izvedbi skladbe A Grand, Grand Overture Malcolma Arnolda s usisavačem u ruci.</s><s>2010. i 2012. ponovno je vodio završni koncert zadnjeg dana The Promsa.</s><s>Zbog svojih iznimnih doprinosa u radu Simfonijskog orkestra BBC-ija, istekom ugovora 2012., proglašen je počasnim dirigentom i laureatom orkestra.</s>

<s>Bělohlávek je kao gost dirigent Rotterdamskog simfonijskog orkestra prvi put nastupio 1994. godine.</s><s>U travnju 2012. orkestar ga je imenovao novim šefom dirigentom za sezonu 2012./2013.</s>

<s>Svoje nastupe snima u suradnji s glazbenim izdavačima: Supraphon, Chandos Redcords, Harmonia Mundi, Warner Music Group i Deutsche Grammophon.</s>

<s>Odlikovanja 
  Red Britanskog Carstva - za iznimne doprinose na području glazbe.</s>

<s>Izvori</s>

<s>Vanjske veze 
  Jiří Bělohlávek na AllMusic</s>

<s>Čehoslovački dirigenti
Češki dirigenti
Violončelisti</s>

